በአዲስ አበባ  በቴክኒክ ሙያ የሰለጠኑ ከ8ሺ 800 በላይ ሙያተኞች ተመረቁ
የአዲስ አበባ ከተማ አስተዳደር የሙያ ትምህርትና ስልጠና ቢሮ በ2009 ዓም በተለያዩ ሙያ ዘርፎች ያሰለጠናቸውን ከ8ሺህ 800 በላይ ሰልጣኞች ዛሬ በሚሊንየም አዳራሽ አስመረቀ ፡፡በምረቃ ስነ ስርዓቱ ላይ የተገኙት የአዲስ አበባ ከተማ አስተዳደር አፈ ጉባኤ ዶክተር ታቦር ገብረመድህን እንደገለጹት ፤ተመራቂዎች በስልጠና ቆይታቸው ያገኙዋቸውን መሰረታዊ ዕውቀትና ክህሎት በየጊዜው በማዳበር ለአገራቸው የሚገባቸውን አስተዋጽኦ ማበርከት ይገባቸዋል ፡፡በስራው ዓለም የይቻላል መንፈስን በማጎልበትና የቴክኖሎጂ ፈጠራ ክህሎትን በማዳበር ቀጣይ ለአገሪቱ ኢኮኖሚ ዕድገት የድርሻቸውን ሊወጠ ይገባል ፡፡በከተማ የወጣቶች ተጠቃሚነትን ለማጎልበት መንገስት በፈቀደው የተንቀሳቃሽ ፈንድ ምቹ አጋጣሚ ሰልጣኞቹ እንዲጠቀሙበትም ጥሪ አቅርበዋል ፡፡የከተማው አስተዳደር የቴክኒክና ሙያ ስልጠና ኃላፊ አቶ ዘርኡ ስሙር በበኩላቸው እንደገለጹት ፤ከደረጃ አንድ እስከ ደረጃ አምስት ከሰለጠኑት 8ሺ 837 ተመራቂዎች ውስጥ 34 በመቶ ሴቶች መሆናቸውን ገልጸዋል ፡፡ቢሮው ባለፉት ሁለት ዓመታም 47 ሺህ የሚሆኑት አጫጭር ስልጠናዎች ማግኘታቸውን ጠቁመዋል ፡፡በአዲስ አበባ ከተማ የሚገኙ የቴክና ሙያ ማሰልጠኛ ተቋማትና ኮሌጆች ዜጎች በተለያዩ የሙያ ዘርፎች ተገቢ የሙያ ክህሎት እንዲያገኙ ተገቢውን አስተዋጽኦ እያበረከቱ መሆናቸውን አስረድተዋል፡፡የቴክኒክና ሙያ ተቋማትም የተሻለ የሙያ ክህሎት ያላቸው ሰልጣኞችን በማፍራት ረገድ ያደረጉት ርብርቦሽም አመስግነዋል ፡፡ሰልጣኞቹ በአነስተኛና ጥቃቅን በመደራጀትና በመስራት የተጣለባቸውን ሀገራዊ ሃላፊነት እንዲወጡ ጥሪ አቅርበዋል ፡፡በመጨረሻም በተለያዩ ዘርፎች የክህሎት ውድድርና የላቀ አፈጻጸም ያስመዘገቡ ሰልጣኞች እንዲሁም አሰልጣኞች የሜዳሊያና የሰርተፊኬት ሽልማትና ዕውቅ ክክብር እንግዶቹ ማግኘታቸውን ዋልታ ዘግቧል ፡፡ 